双调・折桂令小金山
作者：张可久
朝代：元

paragraphs: 拂阑干仙袂飘飘，堂占波心，缆解松腰。
露满螺杯，风香翠袖，月冷鸾箫。
比江上金山小小，望天边银海迢迢。
醉倚红桥，休说江南，西子妖娆。
小崆峒燕集小崆峒庭院深深，老鹤长鸣，鹦鹉能吟。
帘外荷香，楼前柳影，井上桐阴。
七宝树天风古林，六铢衣水月观音。
座列琼簪，酒进金波，曲奏瑶琴。
秋思写新诗红叶胭脂，数字归鸿，一扇凉ざ。
远水空奁，残荷老翠，倦柳荒丝。
瘦嘴鼻羞看镜子，病腰肢宽褪裙儿。
间别多时，不似今年，又害相思。